**Ministru kabineta noteikumu projekta “Atkritumu pārvadājumu uzskaites kārtība” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks | Ministru kabineta noteikumu projekts “Atkritumu pārvadājumu uzskaites kārtība” (turpmāk – noteikumu projekts) nosaka atkritumu pārvadājumu uzskaites kārtību atbilstoši Atkritumu apsaimniekošanas likuma 17. panta piektajai un sestajai daļai, 17.1 panta otrās daļas 1., 2., 3. un 4. punktam, 23. panta piektās daļas 1., 2., 3.un 4. punktam, un 42. panta 11.un 12. daļai. Tiek noteikta bīstamo atkritumu identifikācijas, uzskaites, uzglabāšanas, iepakošanas un marķēšanas kārtība. Tiek noteiktas prasības atkritumu pārvadājumu reģistrācijai un uzskaitei, kā arī maksa par atkritumu pārvadājumu uzskaites valsts informācijas sistēmas lietošanu un tās maksāšanas kārtība.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izdots atbilstoši Atkritumu apsaimniekošanas likuma 17. panta piektajai un sestajai daļai, 17.1 panta otrās daļas 1., 2., 3. un 4. punktam, 23. panta piektās daļas 1., 2., 3.un 4. punktam, un 42. panta 11.un 12. daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu apsaimniekošanas likuma 17.1 panta otrās daļas 1., 2., 3. un 4. punkts, 23. panta piektās daļas 1., 2., 3.un 4. punkts, un 42. panta 11. un 12. daļa paredz izveidot sadzīves, ražošanas un bīstamo atkritumu pārvadājumu uzskaites sistēmu, nosakot kārtību, kādā tiek paziņots par sadzīves atkritumu nosūtīšanu un saņemšanu atkritumu pārstrādes un reģenerācijas iekārtās, kārtību, kādā personas, kuras Latvijas teritorijā ieved pārstrādei vai reģenerācijai atkritumus, kas minēti Eiropas Parlamenta un Padomes 2006. gada 14. jūnija regulas Nr. 1013/2006/EK par atkritumu sūtījumiem (turpmāk — regula Nr. 1013/2006) 3. panta 2. punktā, veic ievesto un pārstrādei un reģenerācijai nodoto atkritumu uzskaiti, kā arī nosakot prasības maksai par minēto pārvadājumu uzskaiti un tās maksāšanas kārtību. Regula Nr. 1013/2006 nenosaka prasības atkritumu, kas nav bīstamie atkritumi, ievešanas pārstrādei un reģenerācijai kontrolei. Rezultātā Latvijā tiek ievesti sadzīves atkritumi pārstrādei un reģenerācijai, kuru tālākai plūsmai ne vienmēr ir iespējams izsekot. Lai novērstu šo situāciju, ir nepieciešams normatīvajos aktos noteikt pienākumu paziņot trīs dienas pirms plānotā pārvadājuma atkritumu pārvadājumu uzskaites valsts informācijas sistēmā. Līdz ar to Valsts vides dienests (turpmāk – VVD) būs informēts savlaicīgi par šādu pārvadājumu, un varēs pieņemt lēmumu par nepieciešamo kontroli un uzraudzību. Ministru kabineta 2011. gada 21. jūnija noteikumos Nr. 484 “Bīstamo atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtība” (turpmāk – MK noteikumi Nr. 484) ir noteiktas prasības bīstamo atkritumu uzskaitei, identifikācijai, uzglabāšanai, iepakošanai, marķēšanai un pārvadājumu uzskaitei, savukārt Ministru kabineta 2014. gada 15. aprīļa noteikumos Nr. 199 “Būvniecībā radušos atkritumu un to pārvadājumu uzskaites kārtība” (turpmāk – MK noteikumi Nr. 199) ir noteiktas prasības būvniecībā radušos atkritumu un to pārvadājumu uzskaitei. Atbilstoši Ministru kabineta 2009. gada 1. jūlija rīkojumam Nr. 448 „Par valsts aģentūras „Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” dibināšanu”, valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC) ir bīstamo atkritumu pārvadājumu uzskaites valsts informācijas sistēmas (turpmāk – BAPUS) turētājs, savukārt saskaņā ar MK noteikumiem Nr. 199 LVĢMC ir būvniecības atkritumu pārvadājumu uzskaites valsts informācijas sistēmas (turpmāk – BRAPUS) pārzinis. Pašreiz spēkā esošajos normatīvajos aktos nav noteiktas prasības sadzīves, ražošanas un bīstamo atkritumu pārvadājumu uzskaitei un maksai par šīm darbībām, kā arī nav noteiktas prasības kārtībai, kādā atkritumu pārstrādes un reģenerācijas iekārtu apsaimniekotāji apliecina atkritumu saņemšanu iekārtās.Noteikumu projekta mērķis ir izveidot sadzīves, ražošanas un bīstamo atkritumu pārvadājumu uzskaites sistēmu, nosakot kārtību, kādā tiek paziņots par sadzīves atkritumu nosūtīšanu un saņemšanu atkritumu pārstrādes un reģenerācijas iekārtās, kā arī kārtību, kādā personas, kuras Latvijas teritorijā ieved pārstrādei vai reģenerācijai atkritumus, kas minēti regulas Nr. 1013/2006 3. panta 2. punktā, veic ievesto un pārstrādei un reģenerācijai nodoto atkritumu uzskaiti, kā arī tiek noteiktas prasības maksai par minēto pārvadājumu uzskaiti un tās maksāšanas kārtību. Noteikumu projekts neattiecas uz mājsaimniecībās radītiem bīstamiem atkritumiem, kuri nav atdalīti no citiem mājsaimniecības atkritumiem, dalīti savāktiem mājsaimniecības bīstamajiem atkritumiem līdz to nodošanas brīdim atkritumu apsaimniekotājam, kurš ir saņēmis attiecīgu atļauju mājsaimniecības bīstamo atkritumu savākšanai, reģenerācijai vai apglabāšanai un būvniecības atkritumiem, uz kuriem attiecas MK noteikumi Nr. 199. Noteikumu projektā ir noteikts, ka tas neattiecas arī uz sadzīves atkritumu pārvadājumiem, kas tiek veikti no atkritumu savākšanas vietām valsts teritorijā uz atkritumu turpmākās pāršķirošanas vietām valsts teritorijā. Noteikumu projekts neattiecas arī uz atkritumu sūtījumiem atbilstoši Regulas Nr. 1013/2006 3. panta 1. punktam (bīstamo atkritumu pārvadājumi pārstrādei un apglabāšanai, sadzīves atkritumu pārvadājumi apglabāšanai, u.c.), tā kā Regulas Nr. 1013/2006 II sadaļā ir noteiktas prasības šādu pārvadājumu veikšanai un nepieciešamai dokumentācijai, lai būtu iespējams iegūt pietiekamu informāciju par šo atkritumu pārvadājumiem. Noteikumu projekts neattiecas arī uz atkritumu radītāju - fizisku personu, kura veic savu radīto atkritumu pārvadājumu uz atkritumu pārstrādes vai reģenerācijas iekārtu valsts teritorijā, tā kā būtu nesamērīgi un nelietderīgi noteikt, ka fiziskās personas arī būtu Atkritumu pārvadājumu uzskaites valsts informācijas sistēmas (turpmāk – sistēma) lietotājas, un tām attiecīgi būtu jāmaksā noteikumu projektā noteiktā maksa par sistēmas lietošanu.Tiek noteiktas prasības atkritumu pārvadājumu reģistrācijai un uzskaitei. Noteikumu projekts paredz, ka atkritumu pārvadājumu elektroniskai reģistrācijai un uzskaitei valsts teritorijā izmanto sistēmu, nosakot tās lietotājus un sistēmas pārzini (LVĢMC). Sistēmas lietotāji ir bīstamo atkritumu radītājs, īpašnieks vai apsaimniekotāji, kam nepieciešams pārvadāt bīstamos atkritumus, sadzīves vai ražošanas atkritumu valdītājs vai apsaimniekotājs, kurš veic atkritumu pārvadājumus valsts teritorijā uz to pārstrādes vai reģenerācijas vietu, persona, kura Latvijas teritorijā ieved pārstrādei vai reģenerācijai atkritumus, kas minēti regulas Nr. [1013/2006](http://eur-lex.europa.eu/eli/reg/2006/1013/oj/?locale=LV) 3. panta 2. punktā vai arī izved šādus atkritumus no valsts, kā arī sadzīves, ražošanas vai bīstamo atkritumu pārstrādes vai reģenerācijas iekārtas operatori. Tiek noteikta bīstamo atkritumu identifikācijas, uzskaites, uzglabāšanas, iepakošanas un marķēšanas kārtība. Noteikumu projekts nosaka prasības bīstamo atkritumu radītāja vai apsaimniekotāja pienākumu savākt un uzglabāt bīstamos atkritumus tikai īpaši aprīkotās vietās un apstākļos, kas nerada kaitējumu videi, cilvēku veselībai un īpašumiem. Neidentificēti, bezsaimnieka bīstamie atkritumi bieži tiek atrasti nelegāli izmesti dabā. Šādi bīstamie atkritumi mēdz būt ar augstu vides piesārņojuma risku, draudiem cilvēka dzīvībai un veselībai, tāpēc tie ir jāidentificē, jāiepako, jāmarķē un jāuzglabā atbilstoši Atkritumu apsaimniekošanas likuma un šo noteikumu prasībām.Bīstamos atkritumus marķē un iepako atbilstoši **Eiropas Parlamenta un Padomes 2008. gada 16. decembra Regulai Nr. 1272/2008/EK par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu Nr. 1907/2006/EK. Minēto regulu maisījumu klasificēšanai, iepakošanai un marķēšanai piemēro no 2015. gada 1. decembra.** Noteikumu projekts noteic, ka, pārvadājot un uzglabājot bīstamos atkritumus, tos klasificē, marķē un iepako atbilstoši normatīvajos aktos noteiktajām prasībām un Latvijai saistošām starptautisko tiesību aktu normām. Prasības bīstamo atkritumu klasifikācijai ir noteiktas Ministru kabineta 2011. gada 19. aprīļa noteikumos Nr. 302 “Noteikumi par atkritumu klasifikatoru un īpašībām, kuras padara atkritumus bīstamus”. Uz bīstamo atkritumu klasificēšanu, marķēšanu un iepakošanu attiecas arī Eiropas nolīgums par bīstamo kravu starptautiskajiem pārvadājumiem ar autotransportu un Konvencijas par starptautiskajiem dzelzceļa pārvadājumiem (COTIF) C papildinājuma “Noteikumi par bīstamo kravu starptautiskajiem dzelzceļa pārvadājumiem (RID)” pielikums. Bīstamo kravu pārvadājumiem piemērojamie starptautiskie normatīvie akti ir uzskaitīti Bīstamo kravu aprites likuma 3. pantā.Noteikumu projektā noteikta arī bīstamo atkritumu uzskaites kārtība, kuru var veikt papīra vai elektroniskā formātā atbilstoši noteikumu 1. pielikumam. Līdzīga kārtība ir noteikta arī regulas Nr. [1013/2006](http://eur-lex.europa.eu/eli/reg/2006/1013/oj/?locale=LV) 3. panta 2. punktā minēto atkritumu sūtījumu uzskaitei, tā kā šādu uzskaiti tehniski nav iespējams veikt sistēmā. Noteikumu projektā ir norādīti pārvadājumi, kuru uzskaitei tiks izmantota valsts atkritumu pārvadājumu elektroniskā reģistrācijas un uzskaites sistēma (turpmāk – Sistēma). Atbilstoši Atkritumu apsaimniekošanas likumā ietvertajam deleģējumam Sistēmu izmanto bīstamo atkritumu visu veidu pārvadājumiem. Tā kā Atkritumu apsaimniekošanas likumā nav noteikti ierobežojumi Sistēmas piemērošanā veikto bīstamo pārvadājumu uzskaiti, tad to izmanto visu veidu pārvadājumu uzskaitei, piemēram, no to savākšanas vietas uz to uzglabāšanas vietu, starp dažādām uzglabāšanas vietām, un tamlīdzīgi, ne tikai uz šo atkritumu pārvadājumiem pārstrādei vai reģenerācijai. Sistēmas pārzinis ir LVĢMC. Valsts pārvaldes iekārtas likuma 40. panta pirmā daļa noteic, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Savukārt Valsts pārvaldes iekārtas likuma 43. panta pirmā daļa noteic, ka: „deleģējot pārvaldes uzdevumu, ārējā normatīvajā aktā nosaka iestādi, kuras padotībā atrodas pilnvarotā persona attiecībā uz konkrētā uzdevuma izpildi”. Atkritumu apsaimniekošanas likuma 17. panta septītajā daļā ir noteikts, ka komersants attiecībā uz uzdevuma izpildi — veikt bīstamo atkritumu pārvadājumu uzskaiti — atrodas Vides aizsardzības un reģionālās attīstības ministrijas (turpmāk – VARAM) pakļautībā. Atkritumu apsaimniekošanas likuma 17.1 panta trešajā daļā, 23. panta sestajā daļā un 42. panta 13. daļā ir noteikts, ka, ja uzskaiti atkritumu pārvadājumu uzskaites valsts informācijas sistēmā nodrošina komersants uz deleģējuma līguma pamata, šis komersants atrodas VARAM pakļautībā. VARAM katru gadu slēdz deleģēšanas līgumu ar LVĢMC par uzdevumu deleģēšanu, kuri izriet no dažādiem normatīvajiem aktiem, tajā skaitā arī no Atkritumu apsaimniekošanas likuma izrietošajiem deleģējumiem nodrošināt atkritumu pārvadājumu uzskaiti Sistēmā, kā arī pārbauda LVĢMC katru ceturksni iesniegtās atskaites par deleģēšanas līgumā noteikto uzdevumu izpildi. Sistēmas pārzinis (LVĢMC) nodrošina sistēmas lietotāju reģistrāciju, kā arī iespēju sistēmas lietotājiem izmantot sistēmu paziņošanai par sadzīves, ražošanas un bīstamo atkritumu pārvadājumiem pārstrādei un reģenerācijai un minēto pārvadājumu uzskaitei, kā arī iespēju sistēmas lietotājiem izmantot sistēmu paziņošanai par Regulas Nr. 1013/2006 3. panta 2. punktā minēto atkritumu pārvadājumiem un minēto atkritumu pārvadājumu uzskaitei. Sistēmas pārzinis arī nodrošina, ka visas valsts un pašvaldību iestādes, kuras normatīvajos aktos noteikto funkciju izpildei izmanto Sistēmā iekļauto informāciju, pēc pieprasījuma to saņem bez maksas. Minētais regulējums attiecas uz tādām iestādēm kā VVD vai Valsts policija, kuru kompetencē ietilpst atkritumu pārvadājumu vai komersantu saimnieciskās darbības kontrole. Sistēma arī nodrošinās iespēju pašvaldībām iegūt informāciju par to administratīvajās teritorijās savākto atkritumu pārvadājumiem turpmākai pārstrādei. Noteikumu projektā ir noteikta arī atkritumu pārvadājumu pavadzīmes aizpildīšanas kārtība gadījumiem, kad atkritumus valstī ieved ārzemju komersants, kurš nav Sistēmas lietotājs. Ir paredzēts, ka šādos gadījumos informāciju par attiecīgo atkritumu pārvadājumu sniegs atkritumu saņēmējs Latvijā – bīstamo atkritumu radītājs, valdītājs vai apsaimniekotājs, sadzīves atkritumu vai ražošanas atkritumu valdītājs vai apsaimniekotājs, kā arī personas, kuras ieved pārstrādei vai reģenerācijai regulas Nr. 1013/2006 3. panta 2. punktā minētos atkritumus, kā arī sadzīves, ražošanas vai bīstamo atkritumu pārstrādes vai reģenerācijas iekārtu operatori. Noteikumu projektā ir noteiktas prasības pavadzīmes aizpildīšanai gadījumos, kad no valsts teritorijas tiek izvesti atkritumi. Tiek arī noteikts, ka, ja atkritumi tiek izvesti no valsts teritorijas, informāciju par citas valsts uzņēmējdarbības reģistrā reģistrētam komersantam izsniegtu atkritumu apsaimniekošanas atļauju norāda, ja šī informācija ir pieejama Sistēmas lietotājam. Pēc Sistēmas darbības uzsākšanas regulāri tiks izvērtēta Sistēmas darbības efektivitāte un tiks veikti konceptuāli kopējās Sistēmas papildinājumi, tai skaitā savietojamības uzlabošana ar Sistēmas lietotāju izveidotajām iekšējām veikto atkritumu apsaimniekošanas darbību uzskaites sistēmām un BRAPUS apvienošana ar sistēmu.Noteikumu projektā tiek noteikta arī maksa par Sistēmas lietošanu un maksāšanas kārtība par tajā saņemtajiem pakalpojumiem. Maksa par Sistēmas lietošanu ir 855 *euro* un pievienotās vērtības nodoklis atbilstoši normatīvajiem aktiem par pievienotās vērtības nodokli. Pašreiz spēkā esošajos noteikumos Nr. 484 ir noteikta 853,72 *euro* liela maksa par bīstamo atkritumu pārvadājumu uzskaites sistēmas lietošanu, vienlaikus paredzot iekasēt maksu arī par atkritumu pārvadājumu pavadzīmju sagatavošanu. Noteikumu projekts neparedz atsevišķu maksu par pavadzīmju sagatavošanu. Noteikumu projekta piemērošanas rezultātā tiks ievērojami uzlabota sadzīves, ražošanas un bīstamo atkritumu pārvadājumu uzskaite, tādejādi nodrošinot Atkritumu apsaimniekošanas likumā ietvertā deleģējuma izpildi. Latvijas Vides aizsardzības fonda finansētā projekta “Bīstamo atkritumu pārvadājumu uzskaites sistēmas paplašināšana un pilnveidošana” (Reģ. Nr. 1-08/5/2018)” ietvaros ir piešķirts finansējums 40 000 *euro* apmērā bīstamo atkritumu pārvadājumu uzskaites sistēmas paplašināšanai un pilnveidošanai atbilstoši noteikumu projektā paredzētās sistēmas prasībām. Līdzīgi kā BAPUS un BRAPUS gadījumā, arī noteikumu projektā paredzētās sistēmas darbības uzturēšana tiks nodrošināta, izmantojot sistēmas lietotāju samaksāto maksu par atkritumu pārvadājumu uzskaiti. Atšķirībā no pašreiz spēkā esošā regulējuma MK noteikumos Nr. 484, noteikumu projektā netiek paredzēts, ka sistēmas lietotāji maksā par katras atkritumu sūtījuma pavadzīmes sagatavošanu sistēmā. Noteikumu projekts paredz, ka līdz ar noteikumu spēkā stāšanās brīdi spēku zaudēs MK noteikumi Nr. 484. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD, LVĢMC.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas:1. uz personām, kas nodarbojas ar sadzīves, ražošanas un bīstamo atkritumu pārvadājumiem – ap 900 komersantiem (saskaņā ar LVĢMC sniegto informāciju 891 komersants 2017. gadā ir iesniedzis vides statistikas pārskatu “3-Atkritumi” atbilstoši Ministru kabineta 2017. gada 23. maija noteikumiem Nr. 271

“Noteikumi par vides aizsardzības oficiālās statistikas veidlapām”;1. uz atkritumu pārstrādes un reģenerācijas iekārtu operatoriem – atbilstoši Vides pārraudzības valsts biroja tīmekļvietnē pieejamajai informācijai 2017. gada pirmajos trīs ceturkšņos[[1]](#footnote-2) ir izsniegtas 26 atļaujas A kategorijas piesārņojošās darbības veikšanai atkritumu apsaimniekošanas jomā, 308 atļaujas B kategorijas piesārņojošās darbības veikšanai atkritumu apsaimniekošanas jomā un 113 atļaujas B kategorijas piesārņojošas darbības veikšanai attiecībā uz nolietotiem transportlīdzekļiem un kuģu vrakiem – kopumā 447 komersantiem;
2. personām, kuras ieved Latvijā pārstrādei un reģenerācijai Regulas Nr. 2013/2006 3. panta 2. punktā minētos atkritumus;
3. atbilstoši VVD tīmekļvietnē[[2]](#footnote-3) sniegtajai informācijai laika posmā no 2014. gada līdz 2017. gadam (ieskaitot) ir izsniegtas šādas atļaujas atkritumu apsaimniekošanas darbībām atbilstoši Ministru kabineta 2011. gada 13. septembra noteikumiem Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” (turpmāk – MK noteikumi Nr. 703), kā arī licences melno un krāsaino metālu lūžņu iepirkšanai.

|  |  |  |  |
| --- | --- | --- | --- |
| Gads | Atļauja[[3]](#footnote-4) atkritumu apsaimniekošanai | Licences melno un krāsaino metālu atgriezumu un lūžņu iepirkšanai | Kopā |
| 2017. | 64 | 18 | 82 |
| 2016. | 88 | 13 | 101 |
| 2015. | 99 | 21 | 120 |
| 2014. | 83 | 17 | 100 |

Datu avots: VVDTomēr jāņem vērā, ka ne visi komersanti, kuri sniedz informāciju vides aizsardzības oficiālās statistikas veidlapās “3-Atkritumi” vai kuriem ir izsniegta attiecīga atkritumu apsaimniekošanas atļauja, veic noteikumu projektā minētos atkritumu pārvadājumus. Vienlaikus jāņem vērā, ka ir atkritumu apsaimniekotāji, kuri ir saņēmuši divas vai vairākas atļaujas atkritumu apsaimniekošanai. Pašreiz darbojas BAPUS, kurai ir 55 lietotāji, un BRAPUS, kurai ir 95 lietotāji.Turpmāko aprēķinu veikšanai VARAM pieņem, ka sistēmu izmantos ne vairāk ka 500 lietotāji, ņemot vērā atkritumu pārstrādes un reģenerācijas iekārtu darbībai izsniegto A un B kategorijas atļauju skaitu (477 atļaujas) un komersantu skaitu, kuri ir saņēmuši atkritumu apsaimniekošanas atļaujas un licences melno un krāsaino metāllūžņu iepirkšanai (vidēji 100 komersanti gadā). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts, papildus jau pašreiz spēkā esošajiem MK noteikumiem Nr. 484, paredz, ka sistēmas lietotāji - bīstamo atkritumu radītājs, īpašnieks vai apsaimniekotāji, kam nepieciešams pārvadāt bīstamos atkritumus, sadzīves vai ražošanas atkritumu valdītājs vai apsaimniekotājs, kurš veic atkritumu pārvadājumus valsts teritorijā uz to pārstrādes vai reģenerācijas vietu, persona, kura Latvijas teritorijā ieved pārstrādei vai reģenerācijai atkritumus, kas minēti regulas Nr. [1013/2006](http://eur-lex.europa.eu/eli/reg/2006/1013/oj/?locale=LV) 3. panta 2. punktā, kā arī sadzīves, ražošanas vai bīstamo atkritumu pārstrādes vai reģenerācijas iekārtas operatori – izmantos sistēmu paziņošanai par plānoto atkritumu pārvadājumu. Sistēmā būs iespējams apstiprināt notikušās darbības ar atkritumiem, uzrādot saņemto, pārstrādāto vai reģenerēto sadzīves, ražošanas vai bīstamo atkritumu daudzumus, kā arī iespēju sekot līdzi sistēmas aprēķinātajai bilancei (atkritumu daudzumam, kas atrodas pie lietotāja) par sistēmas lietotāja uzrādītajām darbībām un pārvadājumiem un iespēja aplūkot savu veikto darījumu pārskatus.Papildus jau pašreiz pastāvošajam regulējumam attiecībā uz bīstamo atkritumu radītāja un apsaimniekotāja pienākumu veikt bīstamo atkritumu uzskaiti, arī personai, kura Latvijas teritorijā ieved pārstrādei vai reģenerācijai atkritumus, kas minēti regulas Nr. [1013/2006](http://eur-lex.europa.eu/eli/reg/2006/1013/oj/?locale=LV) 3. panta 2. punktā, ir noteikts pienākums veikt ievesto atkritumu uzskaiti elektroniskā vai papīra formātā. Latvijas Vides aizsardzības fonda finansētā projekta “Bīstamo atkritumu pārvadājumu uzskaites sistēmas paplašināšana un pilnveidošana” (Reģ. Nr. 1-08/5/2018)” ietvaros ir piešķirts finansējums 40 000 *euro* apmērā bīstamo atkritumu pārvadājumu uzskaites sistēmas paplašināšanai un pilnveidošanai atbilstoši noteikumu projektā paredzētās sistēmas prasībām. Līdzīgi kā BAPUS un BRAPUS gadījumā, arī noteikumu projektā paredzētās sistēmas darbības uzturēšana tiks nodrošināta, izmantojot sistēmas lietotāju samaksāto maksu par atkritumu pārvadājumu uzskaiti. Atšķirībā no pašreiz spēkā esošā regulējuma MK noteikumos Nr. 484, ar noteikumu projektu netiek paredzēts, ka sistēmas lietotāji maksā par katras atkritumu sūtījuma pavadzīmes sagatavošanu sistēmā.Noteikumu projektam nav ietekmes uz maziem, vidējiem uzņēmumiem, mikrouzņēmumiem un jaunuzņēmumiem. Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Noteikumu projektam nav ietekmes uz konkurenci, tā kā visiem atkritumu valdītajiem, kas nogādā atkritumus pārstrādes un reģenerācijas iekārtās, un atkritumu apsaimniekotājiem, kas nogādā atkritumus pārstrādes un reģenerācijas iekārtās, ir noteiktas vienādas prasības un vienāda maksa par sistēmas lietošanu.Noteikumu projekta ietekme uz vidi vērtējama pozitīvi, tā kā atkritumu pārvadājumu uzskaites rezultātā uzlabosies informācijas aprite un caurskatāmība par atkritumu apsaimniekošanu, un tiks novērsta nelegāla atkritumu uzglabāšana, kas var apdraudēt vides kvalitāti.Noteikumu projekts tiešā veidā nerada ietekmi uz cilvēku veselību. Noteikumu projekta normu ieviešanas netiešā ietekme uz cilvēka veselību ir vērtējama pozitīvi, ņemot vērā, ka atkritumu pārvadājumu uzskaites rezultātā uzlabosies informācija par atkritumu apsaimniekošanu, un tiks novērsta nelegāla atkritumu uzglabāšana, kas var apdraudēt cilvēku dzīvību un veselību. Noteikumu projektam nav ietekmes uz nevalstiskajām organizācijām.Noteikumu projekts palielina administratīvo slogu, tā kā papildus jau pašreiz pastāvošajam regulējumam attiecībā uz bīstamo atkritumu radītāja un apsaimniekotāja pienākumu veikt bīstamo atkritumu uzskaiti, arī personai, kura Latvijas teritorijā ieved pārstrādei vai reģenerācijai atkritumus, kas minēti regulas Nr. [1013/2006](http://eur-lex.europa.eu/eli/reg/2006/1013/oj/?locale=LV) 3. panta 2. punktā, ir noteikts pienākums veikt ievesto atkritumu uzskaiti elektroniskā vai papīra formātā.  |
| 3. | Administratīvo izmaksu monetārs novērtējums | Administratīvo izmaksu monetāro novērtējumu aprēķina pēc šādas formulas:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f –finanšu līdzekļu apjoms, kas nepieciešams, lai nodrošinātu noteikumu projektā paredzētos atkritumu masas un tilpuma attiecības mērījumus (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļa vietnes [www.csb.gov.lv](http://www.csb.gov.lv) datiem 2016. gadā tā bija 915,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,71 *euro*/stundā;l – laika patēriņš, kas nepieciešams, lai sagatavotu un atkritumu pārvadājumu uzskaites sistēmā ievadītu informāciju – 1 stunda darba dienā (gadā ir 250 darba dienas) – 250 stundas;n – subjektu skaits, uz ko attiecas projektā paredzētās informācijas sniegšanas prasības - 500;b – cik bieži gada laikā projekts paredz informācijas sniegšanu (katru darba dienu) – 1 reize darba dienā.C = (5,71x 250) x (500 x 1) = 713 750 *euro* |
| 4. | Atbilstības izmaksu monetārs novērtējums | Pēc VARAM novērtējuma, atkritumu pārvadājumu uzskaites sistēmu izmantos ap 500 komersantu. Noteikumu projektā noteiktā maksa par atkritumu pārvadājumu uzskaites sistēmas izmantošanu ir 855 *euro* gadā un pievienotās vērtības nodoklis atbilstoši normatīvajiem aktiem.Atbilstības izmaksas par atkritumu pārvadājumu uzskaites sistēmas izmantošanu: 245 817,15 *euro* un pievienotās vērtības nodoklis atbilstoši pievienotās vērtības nodokļa regulējošajiem normatīvajiem aktiem. **Atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites sistēmas izmaksu aprēķins**

|  |  |  |
| --- | --- | --- |
| Nr.p.k. | Izmaksu postenis | Izmaksas, *euro* |
| **1** | **Tiešās izmaksas** |   |
| 1.1. | Darba samaksa (t.sk. valsts sociālās apdrošināšanas obligātās iemaksas) (12,186 *euro*/st. \* 29.96 st.\*500 lietot.) | 182 546,28 |
| 1.2. | Datortehnikas un biroja tehnikas nolietojums (0,135 *euro*/st\*1498 st.) | 202,23 |
| 1.3. | Atkritumu pārvadājumu uzskaites sistēmas nolietojums (5.364 *euro*/st. \*1498 st.) | 8 035,27 |
|   | ***Tiešās izmaksas kopā:*** | 190 783,78 |
| 2 | ***Netiešās izmaksas (10,91 euro par katru tiešo darba stundu) - (2996 st.)*** | 32 686,36 |
|   | t.sk. kancelejas izmaksas; administrācijas darba izmaksas; telpu uzturēšana; komunālie maksājumi; elektroenerģija; apkures izmaksas; administratīvās ēkas nolietojums, u.c.  |   |
| 3 | ***Izmaksas kopā:*** | 223 470,14 |
| 4 | ***Rentabilitāte 10 %*** | 22 347,01 |
| 5 | ***Pakalpojuma kopējās izmaksas bez PVN*** | 245 817,15 |

Piezīmes. Plānotais atkritumu pārvadājumu uzskaites sistēmas lietotāju skaits gadā – 500.Ar sistēmu strādā viens pilnas slodzes darbinieks un viens darbinieks uz pusi slodzes (2996 stundas). Nolietojums uz vienu darbinieku – 29696/2= 1498 stundas. Darbinieka darba vieta - kabinets ar platību 36 kvadrātmetri, ierīkotas divas darba vietas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
|  **1. tabulaTiesību akta projekta atbilstība ES tiesību aktiem** |
| **Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 17. pants | Noteikumu projekta1.1., 1.2. apakšpunkts, 2.nodaļa, 10., 12., 15., 16., 17. punkts, 1. un 2. pielikums | Pārņemts pilnībā. | Netiek noteiktas stingrākas prasības. |
| 18. panta 1. punkts | Noteikumu projekta 6. punkts | Pārņemts pilnībā.  | Netiek noteiktas stingrākas prasības. Pārējie direktīvas 18. panta punkti ir pārņemti Atkritumu apsaimniekošanas likuma 19. pantā. |
| 19. panta 1. punkts | Noteikumu projekta 3., 4.,5., 6., 7.,8. un 9. punkts | Pārņemts pilnībā. | Netiek noteiktas stingrākas prasības. |
| 19. panta 2. punkts | Noteikumu projekta 10., 12., 15., 16. un 17. punkts, 2. pielikums | Pārņemts pilnībā. | Netiek noteiktas stingrākas prasības. |
| 20. pants | Noteikumu projekta 2.1. un 2.2. apakšpunkts | Pārņemts pilnībā. | Netiek noteiktas stingrākas prasības. |
| 35. panta 1. punkts | Noteikumu projekta 4. punkts, 1. pielikums | Pārņemtas pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par citu Eiropas Parlamenta un Padomes 2008. gada 19. novembra Direktīvas 2008/98/EK normu pārņemšanu ir sniegta likumprojekta “Atkritumu apsaimniekošanas likums” anotācijas V. sadaļā.[[4]](#footnote-5) |

|  |
| --- |
|  **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. VARAM ir apspriedusi noteikumu projektu ar atkritumu apsaimniekošanas jomas profesionālajām asociācijām sanāksmēs, kuras notika 2018. gada 22. maijā un 21. jūnijā.  |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 2. maijā, līdz ar to ieinteresētajām personām bija iespēja izteikt viedokli un sniegt priekšlikumus.Tika saņemts 2018. gada 18. maijā SIA “ECO Baltia grupa” iesniegums, ar kuru iesniegti šādi priekšlikumi:1. papildināt noteikumu projekta 18. punktu aiz vārda “izved” ar vārdiem “vai nosūta”.

*Papildinājums nepieciešams, lai precīzāk noteiktu sistēmas lietotāju funkcijas aizpildot nepieciešamās pavadzīmes, jo praksē atkritumu nosūtīšanu uz citu valsti var veikt viens komersants, bet faktisko darbību veic cits, piemēram, loģistikas kompānija.*1. izteikt noteikumu 19. punktu šādā redakcijā:

“19. Šo noteikumu 12.1., 12.2., 12.3. un 12.4. apakšpunktā minētie sistēmas lietotāji aizpilda pavadzīmi ne vēlāk, kā trīs darba dienas pirms atkritumu pārvadājuma uzsākšanas. Šo noteikumu 12.5. apakšpunktā minētais sistēmas lietotājs aizpilda pavadzīmi trīs darba dienu laikā pēc atkritumu pārvadājuma saņemšanas.”.*Sistēmas uzraudzības efektivitātes nolūkos, pavadzīmes aizpildīšana ne mazāk, kā trīs dienas pirms pārvadājumu veikšanas ir optimāls termiņš. Papildus tam, vēršam uzmanību, ka izskatot Atkritumu apsaimniekošanas likuma grozījumus Saeimā, Tautsaimniecības, agrārās, vides un reģionālās politikas komisijas sēdē tika panākta vienošanās iesaistīto pušu starpā, ka Ministru kabineta noteikumos tiks iekļauts 3 dienu pirms un pēc ziņošanas termiņš.*1. izteikt noteikumu 20. punktu šādā redakcijā:

“20. Sistēmas lietotājs ir atbildīgs par savlaicīgu un patiesu datu ievadīšanu sistēmā. Sistēmas lietotājām ir tiesības mainīt sistēmā ievadīto informāciju par pārvadājumu 30 darba dienas no pārvadājuma ievadīšanas sistēmā. Sistēmā ievadītos datus, kas vecāki par 30 dienām, vairs nevar mainīt, un tie ir uzskatāmi par patiesiem;1. precizēt noteikumu 23. punktu, nosakot precīzāk, ka sistēmas lietotājs veic vienreizēju gada maksu sistēmas pārzinim, neatkarīgi no tā, kādu uzskaiti veic sistēmas pārzinis;
2. svītrot noteikumu 27. punktu vai izteikt to šādā redakcijā:

“27. Maksu par pārstrādei vai reģenerācijai saņemto sadzīves, ražošanas vai bīstamo atkritumu uzskaiti, maksu par pārstrādes un reģenerācijas vietā nogādājamo sadzīves vai ražošanas atkritumu pārvadājumu uzskaiti un maksu par bīstamo, sadzīves vai ražošanas atkritumu pārvadājumu uzskaiti maksā ar kredītiestādes starpniecību.”.1. sniegt skaidrojumu par noteikumu 2. pielikuma pirmās sadaļas teikumu:

“Par atkritumu nosūtīšanu atbildīgā persona vai pārvadātājs” Nav skaidri saprotams, kāds paraksttiesīgais subjekts aizpilda informāciju par atkritumu nosūtītāju.VARAM 2018. gada 22. maijā organizēja sanāksmi ar sistēmas izstrādādātājiem un komersantiem, kuri lietos sistēmu. Sanāksmē izdarītie secinājumi:1. Pavadzīmēs jāiekļauj QR kods (*quick response code*), lai nodrošinātu ērtas darbības ar pavadzīmi mobilajā aplikācijā;2. Kā rīkoties gadījumā, ja notiek daudzi atkritumu pārvadājumi, bet ļoti nelielā attālumā, piemēram, viena uzņēmuma teritorijas ietvaros? Reģistrēt katru šo pārvadājumu būtu liels administratīvais slogs. Risinājums: reģistrēt vienu pavadzīmi dienā. Īpaši aktuāli attiecībā uz sabiedrību ar ierobežotu atbildību “Vides Resursu Centrs” un sabiedrību ar ierobežotu atbildību “Getliņi EKO” (tiklīdz Getliņi saņem pārstrādes atļauju);3. Būtu svarīgi tehniski nodrošināt, ka atkritumu nosūtītājs kaut kā apliecina faktu, ka viņš ir nodevis atkritumus pārvadātājam. Daži no pārvadātājiem minēja, ka šobrīd ir spiesti izdrukāt pavadzīmi papīra formā un dot nosūtītājam tās parakstīt, lai nodrošinātos pret nosūtītāju negodprātīgu rīcību gadījumos, kad samaksas veikšanas brīdī tie vairs neatzīst, ka sūtījis atkritumus, un atsakās no samaksas veikšanas;4. Priekšlikums pielāgot pavadzīmes formu regulas Nr. 1013/2006/EK par atkritumu sūtījumiem VII pielikumam;5. No noteikumu teksta nerodas izpratne, ka nav jāreģistrē pārvadājumi no iedzīvotājiem.VARAM 2018. gada 25. jūnijā saņēma sabiedrības ar ierobežotu atbildību vēstuli “Clean R” vēstuli, kurā ir izteikti šādi priekšlikumi:1) lūdzam papildināt noteikumu projekta 2. punktu, skaidri pasakot, ka tiem atkritumiem, kas tiek savākti Latvijas teritorijā to rašanās vietās un vesti tālāk uz atkritumu šķirošanas un pārkraušanas vietām, netiek attiecināmas šo noteikumu pārvadājumu uzskaites prasības;2) noteikumu projekta 15. punkts nosaka lietotāja sistēmas lietošanas iespējas. 15.3. un 15.4. punkti nosaka iespējas “*sekot līdzi darbībām*” un “*aplūkot pārskatus*”. Lūdzam šos punktus papildināt ar iespēju minētos datus arī “*eksportēt*”. 3) lūdzam papildināt noteikumu projekta anotāciju, ietverot informāciju, ka pārredzamā nākotnē tiks veikti konceptuāli kopējās sistēmas papildinājumi, tai skaitā jau minētās dažādu sistēmu apvienošanas iespējas, kā arī BRAPUS sistēmas apvienošana ar atkritumu pārvadājumu uzskaites sistēmu.VARAM 2018. gada 2. jūlijā saņēma Latvijas Tirdzniecības un rūpniecības kameras vēstuli, kurā tika izteikti šādi priekšlikumi:1. izteikt noteikumu projekta 20. punktu šādā redakcijā:

“20. Šo noteikumu 12.1., 12.2., 12.3.un 12.4. apakšpunktā minētie sistēmas lietotāji aizpilda pavadzīmi ne vēlāk kā trīs darba dienas pirms atkritumu pārvadājuma uzsākšanas. Šo noteikumu 12.5. apakšpunktā minētais sistēmas lietotājs aizpilda pavadzīmi trīs darba dienu laikā pēc atkritumu pārvadājuma saņemšanas”. 1. lai neradītu nesamērīgu administratīvo slogu uzņēmējiem, ierosinām koriģēt Noteikumu projekta III nodaļas “Atkritumu pārvadājumu reģistrācija un uzskaite” 10. punktu, iekļaujot tajā izņēmumu, ka atkritumu sagatavošana reģenerācijai, kas ir šķirošana, netiek pakļauta ziņošanas pienākumam.
 |
| 3. | Sabiedrības līdzdalības rezultāti | VARAM 2018. gada 18. maijā saņemts sabiedrības ar ierobežotu atbildību “ECO Baltia grupa” iesniegums, ar kuru lūdz:1. papildināt noteikumu projekta 18. punktu aiz vārda “izved” ar vārdiem “vai nosūta”;

VARAM viedoklis: priekšlikums nav ņemts vērā, tā kā atkritumu sūtījums tiek izvests no valsts;1. izteikt noteikumu 19. punktu šādā redakcijā:

“19. Šo noteikumu 12.1., 12.2., 12.3. un 12.4. apakšpunktā minētie sistēmas lietotāji aizpilda pavadzīmi ne vēlāk, kā trīs darba dienas pirms atkritumu pārvadājuma uzsākšanas. Šo noteikumu 12.5. apakšpunktā minētais sistēmas lietotājs aizpilda pavadzīmi trīs darba dienu laikā pēc atkritumu pārvadājuma saņemšanas.”;VARAM viedoklis: priekšlikums ir ņemts vērā noteikuma projekta 21. punktā;1. izteikt noteikumu 20. punktu šādā redakcijā:

“20. Sistēmas lietotājs ir atbildīgs par savlaicīgu un patiesu datu ievadīšanu sistēmā. Sistēmas lietotājām ir tiesības mainīt sistēmā ievadīto informāciju par pārvadājumu 30 darba dienas no pārvadājuma ievadīšanas sistēmā. Sistēmā ievadītos datus, kas vecāki par 30 dienām, vairs nevar mainīt, un tie ir uzskatāmi par patiesiem.”;VARAM viedoklis: priekšlikums ir ņemts vērā daļēji noteikumu projekta 22. punktā, tā kā citos normatīvajos aktos, piemēram, regulā Nr. 1013/2006/EK, ir noteikts, ka atkritumu pārstrādes/reģenerācijas iekārtu operatoram ir jāapstiprina atkritumu pārstrāde vai reģenerācija ne vēlāk 30 dienu laikā pēc pārstrādes pabeigšanas (regulas Nr. 1013/2006/EK 16. panta “e” punkts);1. precizēt noteikumu 23. punktu, nosakot precīzāk, ka sistēmas lietotājs veic vienreizēju gada maksu sistēmas pārzinim, neatkarīgi no tā, kādu uzskaiti veic sistēmas pārzinis.

VARAM viedoklis: priekšlikums ir ņemts vērā noteikumu projekta 26. punktā;1. izslēgt noteikumu 27. punktu.

vaiizteikt to šādā redakcijā:“27. Maksu par pārstrādei vai reģenerācijai saņemto sadzīves, ražošanas vai bīstamo atkritumu uzskaiti, maksu par pārstrādes un reģenerācijas vietā nogādājamo sadzīves vai ražošanas atkritumu pārvadājumu uzskaiti un maksu par bīstamo, sadzīves vai ražošanas atkritumu pārvadājumu uzskaiti maksā ar kredītiestādes starpniecību.”.VARAM viedoklis: priekšlikums ņemts vērā noteikumu projekta 29. punktā;1. sniegt skaidrojumu par noteikumu 2. pielikuma pirmās sadaļas teikumu:

“Par atkritumu nosūtīšanu atbildīgā persona vai pārvadātājs” Nav skaidri saprotams, kāds paraksttiesīgais subjekts aizpilda informāciju par atkritumu nosūtītāju;VARAM viedoklis: priekšlikums ir ņemts vērā noteikumu projekta 2. pielikuma pirmās sadaļas 1. teikumā. VARAM 2018. gada 22. maijā organizēja sanāksmi ar sistēmas izstrādātājiem un komersantiem, kuri lietos sistēmu. VARAM viedoklis par sanāksmē izdarītajiem secinājumiem:1. Pavadzīmēs jāiekļauj QR (*quick response code*) kods, lai nodrošinātu ērtas darbības ar PVZ mobilajā aplikācijā;

VARAM viedoklis: ņemts vērā, iekļauts noteikumu projekta 2.pielikumā.1. Kā rīkoties gadījumā, ja notiek daudzi atkritumu pārvadājumi, bet ļoti nelielā attālumā, piemēram, viena uzņēmuma teritorijas ietvaros? Reģistrēt katru šo pārvadājumu būtu liels administratīvais slogs. Risinājums reģistrēt 1 pavadzīmi/dienā. Īpaši aktuāli attiecībā uz sabiedrību ar ierobežotu atbildību “Vides Resursu Centrs” un sabiedrību ar ierobežotu atbildību “Getliņi EKO” (kad sadzīves atkritumu poligonam “ Getliņi” tiks izsniegta atkritumu pārstrādes atļauja);

VARAM viedoklis: ņemts vērā, iekļauts noteikumu projekta 19.punktā .3. Būtu svarīgi tehniski nodrošināt, ka atkritumu nosūtītājs kaut kā apliecina faktu, ka viņš ir nodevis atkritumus pārvadātājam. Daži no pārvadātājiem minēja, ka šobrīd ir spiesti izdrukāt pavadzīmi papīra formā un dot nosūtītājam tās parakstīt, lai nodrošinātos pret nosūtītāju negodprātīgu rīcību gadījumos, kad samaksas veikšanas brīdī tie vairs neatzīst, ka sūtījis atkritumus, un atsakās no samaksas veikšanas.VARAM viedoklis: ņemts vērā, precizēts noteikumu projekta 2. pielikums.4. Priekšlikums pielāgot pavadzīmes formu regulas Nr. 1013/2006/EK par atkritumu sūtījumiem VII pielikumam.VARAM viedoklis: nav ņemts vērā, tā kā sistēma ir paredzēta valsts ietvaros veikto pārvadājumu uzskaitei, tomēr sistēmas attīstības gaitā šādu risinājumu var izvērtēt. 5. No noteikumu teksta nenolasās, ka nav jāreģistrē pārvadājumi no iedzīvotājiemVARAM viedoklis: priekšlikums ir ņemts vērā, attiecīgs regulējums ietverts noteikumu projekta 2.6. apakšpunktā un 20. punktā. VARAM 2018. gada 25. jūnijā saņēma sabiedrības ar ierobežotu atbildību “Clean R” vēstule, kurā ir izteikti šādi priekšlikumi:[1] lūdzam papildināt noteikumu projekta 2. punktu, skaidri pasakot, ka tiem atkritumiem, kas tiek savākti Latvijas teritorijā to rašanās vietās un vesti tālāk uz atkritumu šķirošanas un pārkraušanas vietām, netiek attiecināmas šo noteikumu pārvadājumu uzskaites prasības. VARAM viedoklis: priekšlikums ņemts vērā noteikumu projekta 2.4. apakšpunktā;[2] noteikumu projekta 15. punkts nosaka lietotāja sistēmas lietošanas iespējas “*sekot līdzi darbībām*” un “*aplūkot pārskatus*”. Lūdzam šos punktus papildināt ar iespēju minētos datus arī “*eksportēt*”. VARAM viedoklis: priekšlikums ņemts vērā noteikumu projekta 15.5. apakšpunktā;[3] lūdzam papildināt noteikumu projekta anotāciju, ietverot informāciju, ka pārredzamā nākotnē tiks veikti konceptuāli kopējās sistēmas papildinājumi, tai skaitā jau minētās dažādu sistēmu apvienošanas iespējas, kā arī BRAPUS sistēmas apvienošana ar atkritumu pārvadājumu uzskaites sistēmu. VARAM viedoklis: priekšlikums ņemts vērā, papildināts noteikumu projekta anotācijas I sadaļas 2. punkts.VARAM 2018. gada 2. jūlijā saņēma Latvijas Tirdzniecības un rūpniecības kameras vēstuli, kurā tika izteikti šādi priekšlikumi:1. izteikt noteikumu projekta 20.punktu šādā redakcijā:

“20.Šo noteikumu 12.1., 12.2., 12.3.un 12.4. apakšpunktā minētie sistēmas lietotāji aizpilda pavadzīmi ne vēlāk kā trīs darba dienas pirms atkritumu pārvadājuma uzsākšanas. Šo noteikumu 12.5.apakšpunktā minētais sistēmas lietotājs aizpilda pavadzīmi trīs darba dienu laikā pēc atkritumu pārvadājuma saņemšanas”. VARAM viedoklis: priekšlikums ir ņemts vērā noteikuma projekta 21. punktā;1. lai neradītu nesamērīgu administratīvo slogu uzņēmējiem, ierosinām koriģēt Noteikumu projekta III nodaļas “Atkritumu pārvadājumu reģistrācija un uzskaite” 10. punktu, iekļaujot tajā izņēmumu, ka atkritumu sagatavošana reģenerācijai, kas ir šķirošana, netiek pakļauta ziņošanas pienākumam.

VARAM viedoklis: priekšlikums ir ņemts vērā noteikumu projekta 2.4. apakšpunktā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LVĢMC, VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Doniņa 67026515

Ilze.Donina@varam.gov.lv

1. <http://www.vpvb.gov.lv/data/files/3_cet._Atskaite_VPVB_Darba_plans_10102017.pdf> [↑](#footnote-ref-2)
2. <http://www.vvd.gov.lv/publikacijas-un-statistika/statistikas-dati/> [↑](#footnote-ref-3)
3. savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļauja [↑](#footnote-ref-4)
4. <http://titania.saeima.lv/LIVS/SaeimaLIVS.nsf/0/C6DAB1AC1CFF4FC7C2257734004C265C?OpenDocument#b> [↑](#footnote-ref-5)